Source: http://docplayer.fi/1553937-Kymenlaakson-ammattikorkeakoulu-liiketalouden-koulutusohjelma-julkishallinto-ja-juridiikka.html
Timestamp: 2018-02-24 14:57:42+00:00
Document Index: 11206692

Matched Legal Cases: ['kko ', 'KKO ', 'kko ', 'kko ', 'kko ', 'kko ']

KYMENLAAKSON AMMATTIKORKEAKOULU Liiketalouden koulutusohjelma / julkishallinto ja juridiikka - PDF
Download "KYMENLAAKSON AMMATTIKORKEAKOULU Liiketalouden koulutusohjelma / julkishallinto ja juridiikka"
Outi Kivelä
1 KYMENLAAKSON AMMATTIKORKEAKOULU Liiketalouden koulutusohjelma / julkishallinto ja juridiikka Tanja Vornanen KOUVOLAN SEUDUN HUUMAUSAINERIKOLLISUUSTILANNE VUONNA 2008 JA HUUMAUSAINERIKOSTEN KÄSITTELY KOUVOLAN KÄRÄJÄOI- KUDESSA Opinnäytetyö 2009
2 TIIVISTELMÄ KYMENLAAKSON AMMATTIKORKEAKOULU Liiketalouden koulutusohjelma VORNANEN, TANJA Opinnäytetyö Työn ohjaaja Toimeksiantaja Lokakuu 2009 Avainsanat Kouvolan seudun huumausainerikollisuustilanne vuonna 2008 ja huumausainerikosten käsittely Kouvolan käräjäoikeudessa 39 sivua + 4 liitesivua Lehtori Päivi Ollila Kouvolan käräjäoikeus rikoslaki 50. luku, huumausaine, huumausainerikollisuus, rangaistukset Tämän opinnäytetyön aiheena on tarkastella Kouvolan käräjäoikeuden tilastojen perusteella Kouvolan seudun huumausainerikollisuustilannetta. Työssä selvitetään, kuinka paljon huumausainerikoksia on tuomittu Kouvolan seudun alueella vuonna Lisäksi työssä selvitetään, kuinka Kouvolan käräjäoikeudessa käsitellään huumausainerikoksia. Tutkimuksen tavoitteena on antaa yleistä tietoa huumausainerikollisuudesta, huumausaineista, huumausaineiden käyttäjäryhmistä, huumausainerikoksien tekotavoista sekä niiden rangaistuksista. Työssä on sovellettu rikoslain 50. lukua huumausainerikoksista sekä rikoslain 6. lukua rangaistuksen määräämisestä. Tutkimus on kvantitatiivinen, ja se on toteutettu Kouvolan käräjäoikeuden SAKARI-tietojärjestelmästä kootuista rikoksista sekä rangaistuksista. Vastaavanlaista tutkimusta ei ole tehty tältä alueelta, vaikka tilastokeskuksen poliisin tietoon tulleiden rikostilastojen perusteella voi selvittää suuntaa antavia huumausainerikosten määriä. Tutkimuksessa selvisi, että Kouvolassa ja Kuusankoskella oli tehty eniten huumausainerikoksia. Kannabiksen viljely oli yleisin huumausainerikos. Sakko oli yleisin rangaistus, joka tuomittiin. Myös yhteiseen rangaistukseen tuomitseminen oli kovin yleistä, sillä yleensä tekijät syyllistyivät myös muihin rikoksiin kuten ryöstöön tai rattijuopumukseen huumeiden vaikutuksen alaisena. Huumausainerikoksien määrä on Kouvolan seudun väkilukuun suhteutettuna vähäinen. Tilastojen kannalta tätä tietoa voidaan pitää hyvänä, mutta todellisuudessa huumausainerikoksia tapahtuu enemmän. Kaikkia huumausainerikoksia ei edes pystytä saamaan selville, koska tekijät eivät jää aina kiinni. Yleensä huumausainerikolliset jäivät kiinni syyllistyessään johonkin muuhun rikokseen.
3 ABSTRACT KYMENLAAKSON AMMATTIKORKEAKOULU University of Applied Sciences Public Administration VORNANEN, TANJA Drug abuse crime situation in the Kouvola region 2008 and handling of drug abuse crimes in the District Court of Kouvola Bachelor s Thesis 39 pages + 4 pages of appendices Supervisor Senior Lecturer, Päivi Ollila Commissioned by District Court of Kouvola October 2009 Keywords Chapter 50 of Criminal Law, drugs, drug abuse crimes, penalties This thesis examines the drug abuse crime situation in 2008 in the Kouvola region. Drug abuse crimes are one of the most common offences made against the law. The topic in question is one of interest as it is constantly regarded as a contemporary issue. The preceding facts were the reasons behind why this thesis about the drug abuse crime situation in the Kouvola region was written. This thesis starts with an outlook on the history of drug abuse crime and the examination of chapter 50 of Criminal Law. Furthermore, an essential part of the thesis was to examine the most common drugs that are regarded as punishable under law. The empirical part of this thesis is the drug abuse crime situation in the Kouvola region. The aim was to find out how many drug abuse crimes had occurred in each municipality and what kinds of sentences were given on these crimes. The research also takes a look at which categories drug abusers can be classified into and if there is a connection between drug abuse and other crimes. Finally, this thesis explains the common practise of punishment on drug abuse crimes. This thesis is a quantitative research as it is based on statistics that were made on the amount of drug abuse crimes and the sentences given on those crimes. This kind of research has not been carried out before in this area, although based on the statistics of the criminal records received by the police it is possible to find out approximate amounts of drug abuse crimes made. In the research it was found out that the number of drug abuse crimes was the highest in Kouvola and Kuusankoski, and that the most common sentence for these crimes was a fine. However it was also quite common to give a simultaneous sentence based on both a drug abuse crime and some other form of crime that was committed at the same context with the drug abuse crime.
4 SISÄLLYS TIIVISTELMÄ ABSTRACT LYHENTEET 1 JOHDANTO 7 2 KÄSITTEITÄ Huume Huumausainerikos 9 3 SUOMEN HUUMETILANNE 9 4 HUUMAUSAINEET Yleisimmät huumausaineet Huumausaineet Kouvolan seudun alueella 13 5 HUUMAUSAINEIDEN KÄYTTÄJÄTYYPIT 14 6 RIKOSLAKI 50 LUKU Huumausainerikos RL 50: Huumausainerikosten tekotavat Huumausaineen valmistus ja viljely Huumausaineen kuljetus Huumausaineen myynti, välitys ja muu luovuttaminen Huumausaineen hallussapito ja hankkiminen Törkeä huumausainerikos RL 50: Huumausaineen käyttörikos RL 50:2 a Toimenpiteistä luopuminen RL 50: HUUMAUSAINERIKOKSET KOUVOLAN SEUDUN ALUEELLA VUONNA HUUMAUSAINEIDEN YHTEYS MUUHUN RIKOLLISUUTEEN 27 9 RIKOSSEURAAMUKSET Poliisin ja syyttäjän määräämät seuraamukset 28
5 9.1.1 Rangaistusvaatimukset Syyttämättä jättäminen Huumausainerikosasian käsittely Kouvolan käräjäoikeudessa Rangaistuksen mittaaminen Rangaistuslajin valinta ONGELMAT TUTKIMUKSESSA JOHTOPÄÄTÖKSET 34 LÄHTEET 37 LIITTEET Liite 1. Vuoden 2008 huumausainerikokset ja niiden rangaistukset Kouvolan käräjäoikeudessa (huumausainerikos 1 ) Liite 2. Vuoden 2008 huumausainerikokset ja niiden rangaistukset Kouvolan käräjäoikeudessa (huumausainerikos 2 ) Liite 3. Vuoden 2008 huumausainerikokset ja niiden rangaistukset Kouvolan Käräjäoikeudessa (huumausaineen käyttörikos 2 a )
6 LYHENTEET ETL esitutkintalaki (645/2003) HE hallituksen esitys eduskunnalle HuumausaineL huumausainelaki (373/2008) KKO Korkein oikeus RL rikoslaki (39/1889) ROL laki oikeudenkäynnistä rikosasioissa (689/1997) SosTM Sosiaali- ja terveysministeriö (2002/290)
7 7 1 JOHDANTO Huumausaineet ovat maailmanlaajuinen ongelma. Euroopan unionissa onkin kehitetty huumeiden vastainen strategia vuosille Strategian tavoitteena on muun muassa vähentää huumehaittoja eurooppalaisissa yhteiskunnissa sekä parantaa kansainvälistä yhteistyötä. Huumeiden käyttö vaikuttaa yleiseen terveyteen sekä yleiseen järjestykseen, sillä rikollisuus ja korruptio lisääntyvät huumeiden käytön myötä. On tärkeätä laatia toimintasuunnitelma, jotta huumeiden vastainen toiminta olisi yhtenäistä Euroopan unionissa. (EUROPA 2008.) Suomessa huumausaineilla huumausainepolitiikassa on lähtökohtana täyskielto ennen kaikkea siksi, että huumausaineiden käyttö on terveydelle haitallista, sillä huumeidenkäyttäjä vaarantaa oman terveyden ja hengen. Monet huumausaineet lisäävät käyttäjän aggressiivisuutta ja saavat aikaan hallitsematonta, jopa väkivaltaista käytöstä ja näin saattavat aiheuttaa muille ihmisille terveyden tai hengen vaaraa. Jopa muutaman käyttökerran jälkeen tietyt aineet kuten LSD ja crack voivat vaurioittaa terveyttä pysyvästi. (Frände 2006, 801.) Suurimmat terveysriskit saadaan ruiskutettavista niin sanotuista kovista huumeista. Ruiskeiden välityksellä leviävät taudit ovat immuunikato (HIV/AIDS) ja virusperäiset maksatulehdukset (Kinnunen 2008, 26). Huumausainerikollisuus on käsitteenä todella laaja, joten haluan perehtyä tarkemmin siihen, millainen huumausainerikollisuustilanne on omalla kotipaikkakunnallani Kouvolassa. Tutkimuksen empiirisessä osassa on tarkoitus tarkastella Kouvolan käräjäoikeuden tuomiopiiriin kuuluvien kuntien vuoden 2008 huumausainerikollisuustilannetta. Kouvolan käräjäoikeuden tuomiopiiriin vuonna 2008 kuuluvat kunnat ovat Kouvola, Kuusankoski, Anjalankoski, Valkeala, Elimäki, Iitti sekä Jaala. Kuntien väkiluku on yhteensä reilun (Tilastokeskus). Haastavin osa työtäni tulee siis olemaan tutkimuksen empiirinen osa. SAKARItietojärjestelmästä seulon noin haastehakemuksesta kaikki huumausainerikokset, jotka ovat tapahtuneet vuonna Samalla tarkistan paikkakunnan, jossa huumausainerikos on tapahtunut. Tutkin jokaisesta haastehakemuksesta, mistä huumausainerikoksesta tekijää syytetään, sekä millaisia huumausaineita tapauksessa on kyseessä. Tarkastelen myös mahdollisia oheisrikoksia, joista tekijöitä syytetään huumausainerikoksen ohella. Kun saan kaikki tarvittavat tiedot kerättyä, laadin taulukot jokaises-
8 8 ta vuonna 2008 tapahtuneesta huumausainerikoksesta työni liitteeksi, sekä esitän tulokset graafisesti työssäni. Tuomiot tarkistan tuomiolauselmasta. Tutkimus on rajattu koskemaan rikoslain 50. luvun 1. :ää, 2. :ää ja 2 a. :ää, sillä nämä ovat yleisimmät rikokset, joita on tapahtunut Kouvolan seudun alueella. Esimerkiksi huumausainerikoksen edistämisestä (RL 50:4) Kouvolassa tuomittiin viimeksi 2000-luvun alkupuolella, joten ne ovat sinällään harvinaisempia rikoksia. Rikoslain 50. luku huumausainerikoksista on siis olennainen osa työtäni, joka auttaa ymmärtämään, mistä huumausainerikollisuudessa on kyse. Sovellan myös työssäni rikoslain 6. lukua rangaistuksen määräämisestä. Lähteinä käytän käräjäoikeuden SAKARI-tietojärjestelmää sekä kattavaa lähdekirjallisuutta. Käräjätuomari Anneli Tommolalta että laamanni Martti Kurrilta saan asiantuntijoiden näkökulmia aiheesta sekä arvokkaita neuvoja. Apuna käytän myös Kaakkois-Suomen syyttäjänviraston tilastoja. Tutkimuksen pääasiallisena tavoitteena ja tarkoituksena on antaa kattavaa tietoa siitä, millaisia huumausainerikoksia on tapahtunut Kouvolan seudun alueella vuonna 2008 sekä kuinka paljon huumausainerikoksia on tuomittu Kouvolan käräjäoikeudessa. Käräjäoikeudessa työtä voidaan hyödyntää palvelemaan huumausainerikollisuuden kokonaisuuden ymmärtämistä. 2 KÄSITTEITÄ 2.1 Huume Huumausaineen määritelmä on huumausainel (373/2008) 3. pykälässä. Huume on keskushermostoon lamaannuttavasti vaikuttava aine, joka aiheuttaa aluksi hyvänolontunnetta, estää väsymystä tai synnyttää hallusinaatioita. Seurauksena on usein myös pahoinvointia sekä tajunnan häiriöitä (Facta-tietopalvelu). Suurempina annoksina huumeet saattavat aiheuttaa kuoleman. Huumeilla tarkoitetaan muun muassa kannabista, amfetamiinia, kokaiinia, huumausaineiksi luokiteltavia lääkeaineita sekä monia muita aineita, joista kerrotaan tarkemmin luvussa 4.
9 9 2.2 Huumausainerikos Huumausainerikoksella tarkoitetaan huumeiden väärinkäyttöä ja kaikkea sellaista toimintaa, joka on rikoslain 50. luvun mukaan säädetty rangaistavaksi. 3 SUOMEN HUUMETILANNE Huumausaineita käytettiin laillisesti toisen maailmansodan aikana vuonna Heroiini oli sodan yleislääke. Sitä käytettiin kipuun, nuhaan ja lihassärkyihin. Myös morfiinia käytettiin kipulääkkeenä. Ekstaasia käytettiin, jotta sotilaiden vireystaso pysyisi korkealla. (Nieminen 2009.) 1960-luvulla huumausaineet olivat osa kulttuuria ja huumausaineita käytettiin laillisesti samalla tavalla kuin nykyään käytetään alkoholia. Huumeiden käyttö säädettiin rangaistavaksi vuonna Huumausainerikollisuus kuitenkin lisääntyi rangaistavuudesta huolimatta 1990-luvulla eri puolilla Eurooppaa, myös Suomessa luvun lopulla huumeiden käyttö lähti jyrkkään kasvuun luvun vastaavaan tapaan luvun huumeaallon myötä huumeiden käyttö ja siihen liittyvät haitat kohosivat Suomessa ennen kokemattomalle tasolle. (Hakkarainen & Metso 2007.) Vuosituhannen vaihteen jälkeen kasvu kuitenkin tasaantui, ja huumetilanne vakiintui 2000-luvulla (Melander, S. & Nuutila, A-M 2009, 1369). Vuoden1966 jälkeen huumausainerikoksia koskevia rangaistuksia on uusittu. Lainsäätäjä on uudistuksia tehdessään jättänyt lainsoveltajille harkinnanvaraa päättää, millainen rikosoikeudellinen seuraamus määrätään huumeiden käytöstä. Vuonna 1993 syyttäjille ja tuomioistuimille annettiin toimenpiteistä luopumisen säädöksen myötä mahdollisuus jättää huumeiden käyttäjä syyttämättä ja rangaistukseen tuomitsematta. Näin yhteiskunnan voimavarat voidaan kohdistaa vakavampien rikosten tutkimiseen sekä niitä koskeviin oikeudenkäynteihin. Vuonna 2001 säädettiin huumausaineen käyttörikoksesta. (Kainulainen 2006, 14.) Uusin rikoslain 50. luvun uudistus on tehty vuonna 2008 uusien huumausaineiden tultua markkinoille. Suomessa käytetään kannabistuotteita, jotka luokitellaan miedoiksi huumeiksi. Heroiini, LSD ja kokaiini ovat Suomessa melko harvinaisia, mutta kokaiinin käytön arvioi-
10 10 daan lisääntyneen niin sanotun viihdekäytön lisääntymisen myötä. Amfetamiinin, sen johdannaisten (ekstaasi) ja opiaattien ongelmakäyttäjien määrä kasvoi vuodesta 1990 vuoteen 2002, mutta nyt näiden aineiden käyttö näyttäisi pysyneen samana. Huumaavien lääkkeiden väärinkäyttö vaikuttaisi olevan suurempi ongelma kuin varsinaisten huumeiden. Merkittävästi on lisääntynyt opioidiriippuvaisten lääkehoidossa käytetty subutex. (Melander 2009, 1371.) Huumausaineiden hallussapito- ja käyttörikokset ovat Suomessa tavallisimpia ja huumeiden käyttäjiä on entistä enemmän. Huumausaineiden käyttörikokset muodostavat noin 90 % kaikista huumausainerikoksista. (Melander 2009, 1371.) 4 HUUMAUSAINEET Huumeina pidettiin alun alkaen vain oopiumia ja oopiumista rikastettuja aineita eli opiaatteja. Nykyisin huumausaineiksi luetaan lukuisia muitakin luonnollisia aineita sekä synteettisiä ja puolisynteettisiä valmisteita. (Melander 2009, 1373.) Valtioneuvoston antamassa asetuksessa ilmenevät huumausaineina pidettävät aineet, valmisteet ja kasvit (543/2008). Lista aineista on varsin laaja, ja se tulee varmasti kasvamaan entisestään. Huumausaineet voidaan luokitella kolmeen ryhmään: lamaannuttaviin aineisiin, kiihottaviin aineisiin (stimulantteihin) ja aistiharhoja aiheuttaviin aineisiin. Lamaannuttaviin aineisiin voidaan luokitella opiaatit, eräät lääkkeet sekä liuotinaineet. Kiihottaviin aineisiin voidaan luokitella amfetamiini ja sen johdannaiset sekä kokaiini. Hallusinogeenit ja kannabis luokitellaan aistiharhoja aiheuttaviksi aineiksi. Huumausaineet voidaan myös luokitella vahvuudeltaan mietoihin ja vahvoihin huumeisiin. Miedoiksi huumausaineiksi luokitellaan marihuana, kannabis, hasis ja khat. Vahvoiksi huumausaineiksi taas amfetamiini, heroiini, ekstaasi, kokaiini ja LSD. (Salaspuro.)
11 Yleisimmät huumausaineet Amfetamiini Amfetamiini on synteettinen, keskushermostoa kiihottava aine. (Metamfetamiini on synteettinen voimakas stimulantti, joka on muunnos amfetamiinista). Amfetamiinia voidaan käyttää pistäen, nuuskaamalla tai suun kautta. Amfetamiinin käytöstä seuraa ruokahaluttomuutta ja se poistaa väsymystä. Käyttäjä saattaa näin olla useita päiviä nukkumatta ja syömättä. Amfetamiinista on useita johdannaisia, kuten esimerkiksi ekstaasi ja näihin aineisiin voi syntyä erittäin voimakas psyykkinen riippuvuus. Suomalaisilla huumemarkkinoilla amfetamiinin asema on voimakkaasti vahvistunut, ja sitä käytetään meillä suhteellisesti enemmän kuin muissa Pohjoismaissa. (Salaspuro.) Ekstaasi Ekstaasi on luokiteltu erittäin vaaralliseksi huumausaineeksi. Ekstaasi kuuluu amfetamiinien ryhmään 3,4-metyleenidioksidimetamfetamiinia (MDMA), jolla on stimuloivia ja hallusinogeenisia vaikutuksia. MDMA:n käyttäjällä saattaa ilmetä aistiharhoja ja muita salakavalasti havaittavissa olevia psykiatrisia haittoja annosten kasvaessa. Ekstaasia käytetään yleensä suun kautta otettavina tabletteina, mutta sitä voi käyttää myös suonensisäisesti tai nuuskaamalla. Aineeseen saattaa kehittyä psyykkistä riippuvuutta ja kuolemantapaukset johtuvat yleensä huumeen aiheuttamasta ruumiinlämmön noususta, jatkuvasta rasituksesta sekä elimistön kuivumisesta. (Melander 2009, ) Hallusinogeenit Hallusinogeenit luokitellaan luonnollisiksi ja synteettisiksi hallusinogeeneiksi. Luonnollisiksi hallusinogeeneiksi luokitellaan meskaliini, jota saadaan eräistä kaktuksista, ja philosybe-sienistä saatavat hallusinogeenit. (Salaspuro.) LSD on synteettinen hallusinogeeni. Sitä nautitaan suun kautta ja LSD on vaarallisempaa kuin ekstaasi, vaikka ekstaasi luetellaankin erittäin vaaralliseksi huumausaineeksi. LSD sitoutuu aivoissa hippocampukseen, aivokuoreen, aivorunkoon sekä pikkuaivoihin ja tämän takia aiheuttaa muutoksia aivoissa (Sairanen 2005).
12 12 Kannabis Kannabis on yleisnimitys hamppukasvista saatavista erilaisista valmisteista. Kannabis on yleisin ja lievin huume Suomen huumemarkkinoilla. Hamppua voi kasvattaa myös Suomen kasvihuoneolosuhteissa. Kasvista saadaan ensimmäiseksi marihuanaa, joka valmistetaan kasvin kuivatuista lehdistä ja varsiosista. Hasis valmistetaan kasvin pihkasta ja kannabisöljyä valmistetaan tislaamalla. Kannabista tavallisesti poltetaan ja tämä aiheuttaa aistiharhoja sekä niin sanottuja psykedeelisiä kokemuksia. (Salaspuro.) Kokaiini Kokaiini on koka-pensaan lehdestä eristetty alkaloidi, joka tarkoittaa kasveissa esiintyviä typpipitoisia emäksisiä, tavallisesti elimistön toimintoihin voimakkaasti vaikuttavia yhdisteitä. Tämän vuoksi kokaiini on kiihottavana aine ja aiheuttaa voimakasta psyykkistä riippuvuutta. Kokaiinin vaikutuksia on mm. pulssin ja hengityksen kiihtyminen, ruokahalun ja unentarpeen väheneminen. Kokaiinia käytetään joko nuuskaamalla, liottamalla tai suonensisäisesti. Koka-baseja (epäpuhdas kokatahna) ja crack (kokaiinin, veden ja ammoniakin sekoitus) ovat poltettavassa muodossa olevaa kokaiinia. (Irti huumeista ry.) Lääkkeet Huumausaineiksi luokiteltavat lääkkeet ovat psykotrooppisia lääkkeitä, jotka kuuluvat lamaannuttavien huumeiden ryhmään. Psykotrooppisia lääkkeitä ovat unilääkkeet, joissa käytetään barbituraatteja, sekä eräät rauhoittavat lääkkeet, joissa käytetään bentsodiatsepiineja. Nämä aineet helpottavat nukahtamista ja suurempina annoksina nautittuina saattavat aiheuttavat alkoholityyppisen päihtymyksen. (Melander 2009, 1376.) Psykotrooppisten lääkkeiden käyttämisestä saattaa kehittyä voimakas psyykkinen että fyysinen riippuvuus (Facta-tietopalvelu). Opiaatit Opiaattien ryhmään kuuluvat alkaoidit, morfiini ja kodeiini sekä puolisynteettinen heroiini. Oopiumunikosta valmistetaan luonnollisia opiaatteja. Opiaatista saadaan tuotettua oopiumia. Tästä voidaan jalostaa morfiinia. Viimeinen luonnollinen opiaatti on
13 13 kodeiini, jota käytetään monissa lääkevalmisteissa esimerkiksi kipulääkkeissä. (Salaspuro.) Heroiini on puolisynteettinen opiaatti, jonka valmistuksessa käytetään morfiinia. Heroiinia käytetään joko suonensisäisesti ruiskeina tai polttamalla. Heroiinin pitoisuudet saattavat vaihdella rajusti, ja tähän lainkäytössä on kiinnitettävä erityistä huomiota. Superheroiinin eli fentanyylin takia moni käyttäjä on ottanut yliannostuksen ja tästä on seurannut myrkytyskuoleman riski. Superheroiinia oikeuskäytännössä arvioidaan tavallista heroiinia selvästi ankarammin (Melander 2009, 1374). Subutex Subutexia käytetään opioidiriippuvaisten vieroitus- ja korvaushoidossa, ja se on reseptivalmiste. Buprenorfiini on subutexin vaikuttava aine, joka vaikuttaa aivoissa samalla lailla kuin opioidien käyttö ja vähentää siten opioiden saamisen tarvetta. Buprenorfiinia käytetään kuitenkin myös huumausaineena, koska se vaikuttaa keskushermostoon kivuntunnetta lieventävästi. Suomessa ainetta käytetään eniten suonensisäisesti ja yliannostukset ovat yleisiä, koska yleensä samaan aikaan käytetään muitakin aineita. (Melander 2009, ) 4.2 Huumausaineet Kouvolan seudun alueella Yleisimmät huumausaineet, joita liikkuu Kouvolan seudulla, ovat kannabis, amfetamiini, subutex ja erilaiset huumeiksi luokiteltavat lääkkeet. (Huumeet kalvavat tuhatta ihmistä Kouvolan seudulla ) Heroiini on tekemässä tuloaan markkinoille (Gråsten 2008). Kouvolan käräjäoikeudessa ei tullut kuitenkaan vastaan yhtään huumausainerikosta, jossa kyseessä olisi ollut heroiini. Kuvassa 1 on esitetty, millaisia huumausaineita tekijöiden hallusta löytyi, millaisia huumausaineita he olivat käyttäneet tai myyneet. Liitteistä 1-3 voi nähdä yksityiskohtaiset tiedot, millaisia huumausaineita on saatu kiinni Kouvolan seudulla. Huumausaineista, joita liikkuu myös Kouvolan seudulla, on yksi esimerkkitapaus. Siinä venäläismiehet levittivät Kymenlaakson alueella amfetamiinia, ekstaasia, hasista ja erittäin vaarallista gamma-huumetta. Suurin yksittäinen huumausaine-erä oli Venäjältä tuotu kilon amfetamiinierä, josta viranomaiset saivat takavarikkoon 331 grammaa. Vankeustuomiot vaihtelivat vajaasta kahdesta vuodesta neljään vuoteen ja kolmeen kuukauteen. (Venäläisen huumeliigan päätekijät pidetään vangittuina )
14 Amfetamiini Ekstaasi Hasis Kannabis Marihuana 22 Huumausaineet Lääkkeet Kuva 1. Huumausaineet Kouvolan seudun alueella vuonna 2008 Kuten kuvasta 1 voi nähdä, kannabis ja amfetamiini olivat yleisimmät huumausaineet. Kannabiksen viljelyä tapahtui eniten. Myös lääkkeet olivat huumausainerikollisten yleisimpiä aineita joita he käyttivät, yrittivät hankkia, pitivät hallussaan tai myivät eteenpäin. Ekstaasi, joka luokitellaan erittäin vahvaksi huumeeksi, oli kyseessä kahdessa tapauksessa. 5 HUUMAUSAINEIDEN KÄYTTÄJÄTYYPIT Huumeiden käyttäjät voidaan kategorioida viiteen ryhmään. Ensimmäiseen ryhmään kuuluvat kokeilijat, jotka käyttävät huumetta hetken mielijohteesta, kun tilaisuus tarjoutuu. Yleisin huume, jota kokeillaan on kannabis, koska sitä saadaan yleensä helposti kavereilta. Kokeilulla halutaan usein yksinkertaisesti vain uusia kokemuksia ja sen tuomaa jännitystä. (Melander 2009, )
15 15 Toisessa ryhmässä ovat virkistyskäyttäjät, joka käyttävät yleensä ystävien seurassa. Yleisin aine, jota virkistyskäyttäjät käyttävät, on kannabis. Valitettavasti myös erittäin vaaralliseksi huumeeksi luokiteltua ekstaasia on käytetty tässä ryhmässä virkistyskäyttöön. Kokaiinin käyttö on myös tyypillistä. Virkistyskäyttäjä voi olla pitkän aikaa käyttämättä, mutta käyttää heti tilaisuuden tullen. (mts ) Kolmannessa ryhmässä ovat tilannekäyttäjät, jotka tietyissä tilanteissa esimerkiksi stressin välttämiseksi ajautuvat käyttämään huumeita. Tähän ryhmään kuuluvat useimmiten lääkkeiden väärinkäyttäjät. (mts ) Viimeisiin ryhmiin kuuluvat pitkäaikaiskäyttäjät ja ongelmakäyttäjät. Pitkäaikaiskäyttäjillä intensiivinen käyttö on lähes päivittäistä. Tällainen käyttö johtaa yleensä riippuvuuteen. Intensiivinen käyttäjä käyttää usein samanaikaisesti alkoholia, lääkkeitä ja huumeita. Ongelmakäyttäjät ovat jo pahasti huumekierteessä eivätkä hallitse enää huumeiden käyttöä. Yleensä ongelmakäyttäjälle kelpaa mikä tahansa aine, jota hän saa ja näin hän sairastuu helposti vakaviin tauteihin kuten esimerkiksi immuunikatoon. (mts ) Suurin osa huumeiden käyttäjistä aloittaa varsin nuorena ensimmäiset huumekokeilut. Niin sanottu uutuudenviehätys kiehtoo etenkin nuoria kokeilemaan ensimmäiseksi kannabista, koska sitä on helpoiten saatavilla. Yleensä ajatellaan, että tähän se jää, mutta joillain henkilöillä viehtymys huumeisiin on niin suuri, joten miksi olisi vaikeata siirtyä kokeilemaan astetta kovempia huumeita, kun kerran kannabistakin on jo kokeiltu. (Hakaniemi 2009.) Kaveriporukalla on suuri vaikutus nuorien käyttäytymiseen. Askel kovempiin huumeisiin on lyhyt ja yleensä tapahtuu hetken mielijohteesta ja tietysti omasta kiinnostuksesta. Kun tähän pisteeseen tullaan, voidaan vain toivoa, että joku huomaisi tilanteen, tarttuisi ongelmaan kiinni auttaisi ja ohjaisi hoitoon. Yleensä huumeisiin on jääty jo niin pahasti koukkuun, että huumeidenkäyttäjällä on jo vaurioita elimistössä sekä psyykkisiä oireita. Parikymppinen nuorimies kertoo: Kaikki rahat menee ja lisää on hankittava myymällä kamaa. Käsivarressa on markkinoiden vahvin lääkelaastari, joka pitää opiaattireflat poissa. Kroppa on siinä kunnossa, etten
16 16 pysty piikittämään enää kuin jalkaan. Haluan lääkäriin, mutta ei ole rahaa. Jos sitä on, se menee lääkkeisiin ja kamaan. Nyt mä vaan toivon, että pääsisin hoitoon ennen kuin on liian myöhäistä. (Hakaniemi 2009.) 6 RIKOSLAKI 50 LUKU 6.1 Huumausainerikos RL 50:1 Rikoslain 50. luvun 1. pykälän muutokset tulivat voimaan (374/2008), koska uusia huumeita tulee jatkuvasti markkinoille. Seuraavat huumausaineet, jotka mainitaan rikoslain 50. luvun 1. pykälässä, ovat sellaisia, joita voi kasvattaa Suomessakin. Huumausainerikoksesta tuomitaan sakkoon tai vankeuteen enintään kahdeksi vuodeksi. Rikoslain 50. luvun 1. pykälän mukaan huumausainerikoksella tarkoitetaan 1) laitonta huumausaineen valmistamista tai valmistamisen yritystä taikka kokapensaan, kat-kasvin (Catha edulis) tai Psilosybe-sienien viljelyä tai viljelyn yritystä, 2) oopiumunikon, hampun tai meskaliinia sisältävien kaktuskasvien viljelyä tai viljelyn yritystä käytettäväksi huumausaineena tai sen raaka-aineena taikka käytettäväksi huumausaineen valmistuksessa tai tuotannossa, 3) huumausaineen maahantuontia, maastavientiä, kuljetusta tai näiden yritystä, 4) huumausaineen myyntiä, välitystä, toiselle luovuttamista tai muulla tavoin levittämistä tai sen yritystä, 5) huumausaineen hallussapitoa tai yritystä hankkia huumausainetta. 6.2 Huumausainerikosten tekotavat Huumausaineen valmistus ja viljely Huumeiden valmistusta on muun muassa huumeen puhdistaminen tai muuntaminen toiseksi huumeeksi - yleensä kaikkia keinoja, joilla huumetta voidaan aikaansaada. Huumausaineen valmistamiseen rinnastetaan tuotanto, jolla tarkoitetaan oopiumin,
17 17 kokalehden, kannabiksen ja kannabishartsin erottamista kasveista (EDILEX). Huumausaineen viljely alkaa jo siitä, kun siemeniä hankitaan, koska huumausaineen valmistukseen soveltuvan tarvikkeen hankkiminen on jo rangaistavaa (Frände 2006, 810) Huumausaineen kuljetus Huumausaineen kuljetus käsittää huumausaineen salakuljetuksen, kuljetuksen ja kuljetuttamisen. Yleensä huumausaineen kuljetuksessa on käytännössä kyse huumausaineen salakuljetuksesta Suomeen tai salakuljetuksesta Suomesta muihin maihin. Vaikka salakuljettajan kuljetusyritys epäonnistuisi, on kyseessä huumausainerikos sen perusteella, että hän on pitänyt hallussaan huumetta. Kuljetuttamisella taas tarkoitetaan, että tekijä käyttää toista henkilöä kuljettamiseen. Tällöin tekijä on kuljettanut huumausainetta laissa tarkoitetuin tavoin. (Frände 2006, 811.) Huumausaineen myynti, välitys ja muu luovuttaminen Huumausaineen myynnistä on kyse huumeiden omistajan vaihtumisessa korvausta vastaan. Kaupaksi tarjoaminen tarkoittaa myymisen yritystä ja on yhtälailla rangaistavaa kuin varsinainen myyminen. Käytännössä tämä tarkoittaa, että henkilö on tarjonnut huumetta ostettavaksi kuitenkaan vielä ehtimättä toimittaa huumetta ostajalle. (Melander 2009, 1380.) Huumausaineen välittämisessä on kyse huumeiden toimittamisesta myyjältä tai muulta luovuttajalta hankkijalle. Huumeet ja rahat, joita välittäjä käsittelee eivät ole hänen omiaan, vaan hän toimii vaihtojen välikappaleena niin, etteivät ostaja ja myyjä tapaa toisiaan. Huume-erälle hankittavan ostajan ja myyjän etsiminen on myös välittämistä. (mts ) Yleensä huumausaineita luovutetaan ystäville ja tutuille ilmaiseksi ja tämä luovutus on rangaistavaa. Luovuttamiseen voi syyllistyä myös esimerkiksi potilas, joka oman lääkemääräyksen nojalla luovuttaa psykotrooppisia lääkkeitä (unilääkkeet, joissa käytetään barbituraatteja tai bentsodiatsepiineja) eteenpäin, koska reseptilääkkeitä ei saa luovuttaa eteenpäin. (mts )
18 Huumausaineen hallussapito ja hankkiminen Hallussapito ei tarkoita vain aineen fyysistä hallussapitoa vaan riittää, että tekijällä on mahdollisuus määrätä aineen siirtämisestä paikasta toiseen. Huumausaineen hallussapito tarkoittaa yksinkertaistettuna esimerkiksi myös sitä, että huumausaine on kätkettynä säilytyslokeroon, johon tekijällä on avain. (Frände 2006, 815.) Huumeita hankitaan yleisimmin ostamalla, mutta huumeita on saatettu hankkia esimerkiksi erehdyttämällä lääkäriä antamaan lääkemääräys tai farmaseutin huijaaminen väärennetyllä reseptillä. Huumausaineen hankkimisen yritys on myös rangaistavaa. (Melander 2009, 1383.) Käytännön esimerkkinä huumausainerikostapaus, johon syyllistyi kuusankoskelainen 24-vuotias nainen, kun hänen veressään oli amfetamiinia sekä tutkinnassa selvisi, että nainen oli harrastanut huumausainekauppaa. Naisen todettiin pitäneen hallussaan osin omaa käyttöä ja osin myyntiä varten 40 grammaa amfetamiinia. Häneltä takavarikoitiin amfetamiinin lisäksi 30 ekstaasitablettia ja euroa rahaa, jotka katsottiin huumausaineiden myyntituloiksi. Kouvolan käräjäoikeus tuomitsi naisen huumausainerikoksesta kolmen kuukauden vankeusrangaistukseen. (Huumediileri paljastui rattijuopumusepäilystä 2008.)
19 19 Kuva 2. Huumausainerikosten (RL 50:1) määrä Kouvolan seudulla vuonna 2008 Kuten kuvasta 2 ilmenee, SAKARI-tietojärjestelmästä koottujen tietojen mukaan huumausainerikoksia oli tuomittu kaikkein eniten Kouvolassa, yhteensä 19 kappaletta. Liitteistä 1/1 ja 1/2 voi tarkastella, millaiseen rikokseen tekijät ovat syyllistyneet, millaisia aineita tekijöiden hallusta on löytynyt sekä millaisiin rangaistuksiin heidät on tuomittu. Edellä mainituista liitteistä voi myös tarkastella mahdollisia oheisrikoksia, joihin tekijät ovat huumausainerikoksen ohella syyllistyneet. 6.3 Törkeä huumausainerikos RL 50:2 Rikoslain 50. luvun 2. pykälän 1mukaan huumausainerikos 3 on törkeä, jos ) rikoksen kohteena on erittäin vaarallinen huumausaine tai suuri määrä huumausainetta, 2) rikoksella tavoitellaan huomattavaa taloudellista hyötyä, 3) rikoksentekijä toimii järjestäytyneen ryhmän jäsenenä, 4) rikoksella aiheutetaan usealle ihmiselle vakava hengen tai terveyden vaara, 5) huumausainetta levitetään alaikäisille tai muuten häikäilemättömällä tavalla.
20 20 Rikoksen on oltava lisäksi kokonaisuutena arvostellen törkeä. Törkeästä huumausainerikoksesta on mahdollista tuomita ainoastaan vankeutta. Rangaistusasteikkona on vähintään vuosi ja enintään kymmenen vuotta vankeutta. Rangaistuslajin valinta tehdään ehdollisen ja ehdottoman vankeuden välillä. Edellytysten täyttyessä vankeus voidaan määrätä ehdollisena. Tällainen edellytys on esimerkiksi jos vankeusrangaistuksen pituudeksi on määrätty enintään kaksi vuotta. Ehdollisen vankeusrangaistuksen käyttämiselle ei saa olla esteenä esimerkiksi tekijän aikaisempi rikollisuus (Kainulainen 2007, 28). Rikoslain 50. luvun 5. pykälän mukaan erittäin vaarallisella huumausaineella tarkoitetaan huumausainetta, jonka käyttöön liittyy virheellisestä annostelusta johtuva hengenvaara, lyhytaikaisestakin käytöstä johtuva vakavan terveydellisen vaurion vaara tai voimakkaat vieroitusoireet. Amfetamiini, ekstaasi ja kokaiini luokitellaan erittäin vaarallisiksi huumausaineiksi, jotka voivat vaurioittaa elimistöä ja keskushermostoa jo muutamalla käyttökerralla (Frände 2006, 827). Hallituksen esityksessä ei ryhdytty tarkasti määrittelemään, mikä on huumausainelaissa tarkoitettu suuri määrä. Suurta määrää ei voida täsmällisesti ilmoittaa esimerkiksi kiloissa, koska määrä vaihtelee aineittain sekä huumausaineen pitoisuus vaikuttaa rangaistuksen mittaamiseen. Suomessa kuitenkin törkeäksi huumausainerikokseksi katsotaan parin hasiskilon maahantuonti. Perusteluna tälle on Suomen pienet huumausainemarkkinat suhteessa Euroopan markkinoihin, joilla liikkuu satojen kilojen huumausainemäärät ja nämä määrät ovat suhteellisen tavallisia. Tästä syystä suuren määrän rajaa arvioitaessa hallituksen esityksen mukaan pitäisi kiinnittää enemmän huomiota kansainväliseen mittapuuhun. (HE 180/1992, 22.) Törkeissä huumausainerikoksissa rikosnimikkeen valinta ei ole yksiselitteistä. Rikosnimikkeen valintaan vaikuttavat ensinnäkin, voidaanko teko katsoa kokonaisuudessaan törkeäksi. Ei riitä, että kohteena on erittäin vaarallinen huumausaine tai suuri määrä vaarallista huumausainetta, tekemään rikoksesta törkeää. Vaikka erittäin vaaralliseksi huumausaineeksi luokitellaan ekstaasi, ei pieni määrä tee sen hallussapidosta törkeää huumausainerikosta. (Melander 2009, )
HELSINGIN HOVIOIKEUSPIIRIN LAATUHANKE 2006 4.12.2006
Sivu 1(5) HELSINGIN HOVIOIKEUSPIIRIN LAATUHANKE 2006 4.12.2006 HUUMAUSAINERIKOSTEN RANGAISTUSSUOSITUS Tässä suosituksessa on todettu normaalirangaistusasteikko yleisimpien huumausaineiden osalta suhteutettuna
Huumausainerikoksista Keski-Suomen maakunnassa
Huumausainerikoksista Keski-Suomen maakunnassa Esityksen sisältö Sisä-Suomen poliisilaitos Huumausainerikokset Huumausainerikollisuus tilastojen valossa Huumausaineista tilanne kentällä Hoitoonohjaus ja
Huumausainerikollisuuden tilannekatsaus 2014 2015
Keskusrikospoliisi 1 (5) Tiedusteluosasto POL-2015-3260 4.3.2015 Huumausainerikollisuuden tilannekatsaus 2014 2015 Vuonna 2014 lainvalvontaviranomaisten tietoon tulleiden huumausainerikosten kokonaismäärä
Tiina Kokko HUUMAUSAINEIDEN KÄYTTÖRIKOL- LISUUS SUOMESSA JA UUDET HUU- MEILMIÖT
Tiina Kokko HUUMAUSAINEIDEN KÄYTTÖRIKOL- LISUUS SUOMESSA JA UUDET HUU- MEILMIÖT Liiketalous ja matkailu 2012 VAASAN AMMATTIKORKEAKOULU Liiketalouden koulutusohjelma TIIVISTELMÄ Tekijä Tiina Kokko Opinnäytetyön
OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 79
OIKEUSPOLIITTISEN TUTKIMUSLAITOKSEN TUTKIMUSTIEDONANTOJA 79 National Research Institute of Legal Policy. Research Communications. Rättspolitiska forskningsinstitutet. Forskningsmeddelanden. Heini Kainulainen
Nuorten vuotiaiden huumausainerikokset Itä-Uudenmaan käräjäoikeudessa vuonna 2011 poliisin, syyttäjän sekä tuomioistuimen näkökulmasta
KYMENLAAKSON AMMATTIKORKEAKOULU Liiketalous / Julkishallinto ja juridiikka Mira Nieminen Nuorten 15 25-vuotiaiden huumausainerikokset Itä-Uudenmaan käräjäoikeudessa vuonna 2011 poliisin, syyttäjän sekä
EI JULKAISTAVAKSI ENNEN 23.11.2006 KLO 11.00 CET/BRYSSELIN AIKAA
HUUMEET EUROOPASSA FAKTATIETOA JA LUKUJA EMCDDA:n Vuosiraportti 2006 Euroopan huumeongelmasta sekä Tilastotiedote 2006 (2006 Statistical bulletin) Ei julkaistavaksi ennen: klo 11.00 CET 23.11.2006 Nämä
8 Päihde- ja dopingrikokset Heini Kainulainen
II.A.8 Päihde- ja dopingrikokset 187 8 Päihde- ja dopingrikokset Heini Kainulainen Päihderikoksissa ei ole uhria, joka tekisi rikosilmoituksen poliisille. Rikokset tulevat ilmi ennen muuta oikeusviranomaisten
Päihdeongelmien torjunta - kaikkien yhteinen asia
Päihdeongelmien torjunta - kaikkien yhteinen asia Tilannekatsaus poliisin näkökulmasta 2011 Ylikonstaapeli Varsinais-Suomen poliisilaitos Tavoitelkaamme Muutosta ajatuksiimme ja toimintaamme Poliisikin
OIKEUSPOLIITTISEN TUTKIMUSLAITOKSEN JULKAISUJA 219 SEURAAMUSKÄYTÄNTÖ HUUMAUSAINEEN KÄYTTÖRIKOKSISSA
OIKEUSPOLIITTISEN TUTKIMUSLAITOKSEN JULKAISUJA 219 Heini Kainulainen SEURAAMUSKÄYTÄNTÖ HUUMAUSAINEEN KÄYTTÖRIKOKSISSA ENGLISH SUMMARY SANCTION PRACTICES IN DRUG OFFENCES Helsinki 2006 ESIPUHE Tässä tutkimuksessa
Etusivu VKS:n määräykset ja ohjeet Huumausainerikokset VKS:2006:1 Seuraamuksen määrääminen huumausaineen käyttörikoksesta (kumoaa ohjeen VKS:2002:3)
1 / 7 18.3.2011 20:09 Etusivu VKS:n määräykset ja ohjeet Huumausainerikokset VKS:2006:1 Seuraamuksen määrääminen huumausaineen käyttörikoksesta (kumoaa ohjeen VKS:2002:3) VKS:2006:1 Seuraamuksen määrääminen
VALTAKUNNANSYYTTÄJÄ YLEINEN OHJE VKS:2006:1 syyttäjille Dnro 34/31/06
1 VALTAKUNNANSYYTTÄJÄ YLEINEN OHJE VKS:2006:1 syyttäjille Dnro 34/31/06 Annettu Säädösperusta 23.10.2006 YSjäL 3 2 mom. Voimassa Kumoaa 1.11.2006 - VKS:2002:3 toistaiseksi Dnro27/31/02 Seuraamuksen määrääminen
II.8 Päihde- ja dopingrikokset 151 8 Päihde- ja dopingrikokset Heini Kainulainen Alkoholi- ja huumausainerikoksissa ei ole uhria, joka ilmoittaisi rikoksesta poliisille. Rikokset tulevat ilmi ennen muuta
Muuntohuumerikosten rangaistuskäytännöt
Muuntohuumerikosten rangaistuskäytännöt Aro, Maria 2013 Hyvinkää Laurea-ammattikorkeakoulu Hyvinkää Muuntohuumerikosten rangaistuskäytännöt Case: Vantaan käräjäoikeus Maria Aro Liiketalouden koulutusohjelma
Tullirikostorjunnan yhteiskunnallinen vaikuttavuus ennätyskorkea lähes 225 miljoonaa euroa
Tulli tiedottaa Tullen informerar Customs Information 16.3.2017 Julkaisuvapaa klo 17.3.2017 klo 12 Valvonnan tilastojulkaisu 2016 - liitteet Kuvio 1. Tullirikostorjunnan vaikuttavuus 2012-2016 Tullirikostorjunnan
Hallituksen esitys Eduskunnalle rikoslain 50 luvun muuttamisesta ESITYKSEN PÄÄASIALLINEN SISÄLTÖ
Hallituksen esitys Eduskunnalle rikoslain 50 luvun muuttamisesta ESITYKSEN PÄÄASIALLINEN SISÄLTÖ Esityksessä ehdotetaan, että huumausaineen viljelyn, kuljettamisen ja kuljetuttamisen yritys säädetään huumausainerikoksena
Poliisihallitus Ohje ID (9) Rikostorjuntayksikkö /2013/4841. Menettely huumausaineen käyttörikosta koskevissa asioissa
Poliisihallitus Ohje ID-1551879763 1 (9) 20.12.2013 2020/2013/4841 Voimassaoloaika 1.1.2014-31.12.2018 Säädösperuste Laki poliisi hallinnosta (110/1992) 4 Muuttaa/Kumoaa 2020/2011/4437, 19.12.2011 Menettely
HUUMERIKOSASIOIDEN KIRJAAMINEN
HUUMERIKOSASIOIDEN KIRJAAMINEN SISÄASIAINMINISTERIÖ Poliisiosasto 2007 SISÄASIAINMINISTERIÖ OHJE SISÄLLYS 1. YLEISTÄ ILMOITUKSEN KIRJAAMISESTA... 1 2. ILMOITUKSEN TIEDOT... 2 2.1. RIKOS/TAPAHTUMA (TN)...
ENLUND JOHANNA KRISTIINA ENLUND MATS-JOHAN. Vaadin vastaajalie rangaistusta seuraavista rikoksista:
POHJANMAAN SYYTTÄJÄNVIRASTO Kokkolan palvelutoimisto PL 51 67101 KOKKOLA Puhelin 029 56 26800 Fax 029 56 26302 HAASTEHAKEMUS 3.8.2017 Asianro R 17/854 1 Keski-Pohjanmaan käräjäoikeus (Ono R 17/416) Syyttäjä
EU-rikosoikeutta puolustusasianajajille. Academy of European Law (ERA) Workshop Vilnassa 11.5.2013
EU-rikosoikeutta puolustusasianajajille Academy of European Law (ERA) Workshop Vilnassa 11.5.2013 Käytännön tapausharjoitus, jossa keskitytään etenkin luovuttamismenettelyyn sekä tästä aiheutuviin EU-oikeudellisiin
Huumausainerikokset. Huumausainerikoksista epäillyt henkilöt
Tiedote 1 (7) 18.3.2016 POL-2016-3819 Ilmiötiedote Huumaus- ja dopingainerikollisuuden tilannekatsaus 2015 2016 Vuonna 2015 lainvalvontaviranomaisten tietoon tulleiden huumausainerikosten kokonaismäärä
Koukku asiaa huumeista
Koukku asiaa huumeista Sininauhaliitto Sisältö Lukijalle...3 Älä jää koukkuun!...4 Huumeiden vaikutus...5 Riippuvuus...7 Huumekierre...8 Huumerikokset...9 Yleisiä huumeita...10 Muita huumaavia aineita...14
Rikosoikeuden seuraamusjärjestelmä rangaistuksen määrääminen. Jussi Tapani rikosoikeuden professori, Turun yliopisto
Rikosoikeuden seuraamusjärjestelmä rangaistuksen määrääminen Jussi Tapani rikosoikeuden professori, Turun yliopisto Rikos Keskeiset käsitteet - Laissa rangaistavaksi säädetty teko (muodollinen määritelmä)